करीब दो महीने पहले ब्रिटेन ने एक रोमांचकारी जनमत संग्रह के बाद यूरोपियन यूनियन से अलग होने का फैसला किया। शेयर बाजार गिरे, विश्लेषकों ने विश्व अर्थव्यवस्था के फिर से पतन की भविष्यवाणी की, यूरोपियन यूनियन के विघटन के प्रश्न भी उठे। मगर भारत के संदर्भ में यह चहल-पहल शायद अंग्रेज़ी के अख़बारों तक ही सीमित रही। आखिर एक छोटे से शहर में रहने वाले व्यक्ति के लिए, हज़ारों मील दूर एक देश में होने वाली राजनैतिक उथल पुथल से क्या लेना, खासकर जब वो एक ऐसे देश में हो, जिससे हमारा पिछले सत्तर सालों से साबक़ा छूट गया है।